SA ขายหุ้นกู้ 2 ชุด 1.2 พันลบ. ดอกเบี้ย 6.25-6.80% นำเงินขยายธุรกิจ
SA ขายหุ้นกู้ 2 ชุด วงเงินรวมไม่เกิน 1.2 พันลบ. ชูดอกเบี้ย 6.25-6.80% ต่อปี เสนอขาย 11,14-15 ก.พ.นี้ นำเงินขยายธุรกิจ
SA ขายหุ้นกู้ 2 ชุด 1.2 พันลบ. ชูดอกเบี้ย 6.25-6.80% ต่อปี เสนอขาย 11,14-15 ก.พ.นี้ นำเงินขยายธุรกิจ
24 ม.ค. 2565

รายงานข่าวจากบริษัท ไซมิส แอสเสท จำกัด (มหาชน) หรือ SA ระบุว่า บริษัทได้ออกหุ้นกู้จำนวน 2 ชุด วงเงินไม่เกิน 1.2 พันล้านบาท โดยแบ่งเป็น 1.หุ้นกู้ ผลตอบแทน 6.25% อายุ 2 ปี 6 เดือน มีหลักประกัน จ่ายดอกเบี้ยทุก 3 เดือน และ 2.หุ้นกู้ ผลตอบแทน 6.8% อายุ 2 ปี ไม่มีหลักประกัน จ่ายดอกเบี้ยทุก 3 เดือน โดยเปิดขายระหว่างวันที่ 11 และ 14-15 ก.พ.นี้
โดยมีวัตถุประสงค์เพื่อนำเงินไปต่อยอดในธุรกิจต่างๆ เช่น Recurring Income, F&amp;B, Cloud Kitchen, AMC, Technology, Wellness, พัฒนาโครงการแนวราบต่างๆ และบางส่วนนำเงินไปไถ่ถอนหุ้นกู้ก่อนครบกำหนด โดยธุรกิจใหม่ๆ นี้ จะสร้างรายได้เพื่อการเติบโตแบบยั่งยืน  อีกทั้งจะทำให้มีการกระจายแหล่งที่มาของรายได้ ตอบโจทย์แผนธุรกิจระยะยาว
นอกจาก SA จะเป็นผู้นำในการพัฒนาโครงการคอนโดในรูปแบบ Branded Residence มี Chain โรงแรมชั้นนำระดับโลกมาบริหารสร้างความแตกต่างจากคอนโดทั่วไป เช่น Wyndham, Ramada, Banyan Tree และอื่นๆ ที่อยู่ระหว่างการลงนามแล้ว
ด้านนายขจรศิษฐ์ สิ่งสรรเสริญ กรรมการบริหารและประธานเจ้าหน้าที่บริหาร SA และผู้ถือหุ้นใหญ่ ยังเป็นผู้ร่วมก่อตั้ง บจก.ฤทธาฯ ซึ่งเป็นบริษัทรายใหญ่ของไทยมากกว่า 30 ปี ทำให้ SA เองมีความเชี่ยวชาญด้านการก่อสร้างโครงการ หากสนใจสอบถามข้อมูลเพิ่มเติมโทร 1306